PMIndiaData/PMIndiaSum huggingface dataset:
મંત્રીમંડળે નેશનલ એકેડેમિક ડિપોઝિટરીની સ્થાપનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં નેશનલ એકેડેમિક ડિપોઝિટરી (એનએડી)ની સ્થાપના અને કાર્યરત કરવાની મંજૂરી આપવામાં આવી છે. આ નિર્ણયનો ઉદ્દેશ ડિજિટલ ઇન્ડિયામાં અન્ય એક પરિમાણ અને વિઝનને સંવર્ધિત કરવાનો છે. એનએડી આગામી ત્રણ મહિનામાં સ્થાપિત અને કાર્યરત થશે તથા 2017-18માં સમગ્ર દેશમાં શરૂ કરવામાં આવશે. ચાલુ વર્ષે ફેબ્રુઆરીમાં નાણાંપ્રધાનના 2016-17ના બજેટ ભાષણમાં સીક્યોરિટીઝ ડિપોઝિટરીની પેટર્ન પર ઉચ્ચ શૈક્ષણિક સંસ્થાઓના શાળા અભ્યાસ પ્રમાણપત્રો, ડિગ્રી અને અન્ય શૈક્ષણિક સન્માનો માટે ડિજિટલ ડિપોઝિટરી સ્થાપિત કરવાની પ્રતિબદ્ધતાને સામેલ કરવામાં આવી હતી. સીક્યોરિટીઝ એક્સચેન્જ બોર્ડ ઓફ ઇન્ડિયા (સેબી) કાયદા, 1992 હેઠળ રજિસ્ટર્ડ ડિપોઝિટરીની સંપૂર્ણ માલિકીની બે પેટાકંપની એનએસડીએલ ડેટાબેઝ મેનેજમેન્ટ લિમિટેડ (એનડીએમએલ) અને સીડીએસએલ વેન્ચર્સ લિમિટેડ (સીવીએલ) દ્વારા એનએડી કાર્યરત થશે. સિસ્ટમમાં ડેટા ડિજિટલ અલોડ કરવાની અધિકૃતતા માટે શૈક્ષણિક સંસ્થાઓ જવાબદાર હશે. ડિપોઝિટરીઝ એનએડીમાં ડેટાની સંકલિતતા સુનિશ્ચિત કરશે. એનએડી શૈક્ષણિક સંસ્થાઓ/બોર્ડ/લાયક આકારણી સંસ્થાઓ, વિદ્યાર્થીઓ અને અન્ય યુઝર્સ/બેંકો, કર્મચારી કંપનીઓ, સરકારી સંસ્થાઓ અને શૈક્ષણિક સંસ્થાઓ જેવી ખરાઈ સંસ્થાઓને રજિસ્ટર કરશે. તે વિદ્યાર્થીઓ કે અન્ય અધિકૃત યુઝર્સને સુરક્ષા વિશેષતાઓ સાથે શૈક્ષણિક પ્રમાણપત્રની પ્રિન્ટેડ નકલ કે ડિજિટલ નકલ પ્રદાન કરશે. કોઈ પણ અધિકૃત યુઝર જે દિવસે વિનંતી કરશે એ જ દિવસે એનએડી શૈક્ષણિક પ્રમાણપત્રોની ખરાઈ કરશે. ઉદાહરણ તરીકે સંભવિત રોજગારદાતાઓ અને શૈક્ષણિક સંસ્થાઓ પાસેથી શૈક્ષણિક પ્રમાણપત્રો વિદ્યાર્થીઓની મંજૂરીના આધારે જ સુલભ કરવામાં આવશે. એનએડી તેના ડેટાબેઝની ખરાઈ, સંકલિતતા અને વિશ્વસનિયતા જાળવશે. તે ડેટાબેઝમાં શૈક્ષણિક પ્રમાણપત્રો અસરકારક રીતે ઉમેરવા શૈક્ષણિક સંસ્થાઓ/બોર્ડ/લાયક આકારણી સંસ્થાઓને તાલીમ આપશે અને આ માટેની સુવિધા સુલભ કરાવશે.
પ્રધાનમંત્રીએ લક્ષદ્વીપના લોકોને અભિનંદન આપ્યા કારણ કે મિનિકોય, થુંડી બીચ અને કદમત બીચે બ્લુ બીચની પ્રખ્યાત યાદીમાં સ્થાન મેળવ્યું છે

પ્રધાનમંત્રી શ્રી નરેન્દ્ર મોદીએ ખાસ કરીને લક્ષદ્વીપના લોકોને અભિનંદન પાઠવ્યા છે કારણ કે મિનીકોય, થુંડી બીચ અને કદમત બીચે બ્લુ બીચની પ્રખ્યાત યાદીમાં સ્થાન મેળવ્યું છે, જે વિશ્વના સૌથી સ્વચ્છ દરિયાકિનારાને ઈકો-લેબલ આપવામાં આવ્યું છે. પ્રધાનમંત્રીએ ભારતના નોંધપાત્ર દરિયાકિનારા પર પ્રકાશ પાડ્યો હતો અને વધુ દરિયાકાંઠાની સ્વચ્છતા માટે ભારતીયોના જુસ્સાની પ્રશંસા કરી હતી. કેન્દ્રીય પર્યાવરણ, વન અને આબોહવા પરિવર્તન મંત્રી, શ્રી ભૂપેન્દ્ર યાદવ દ્વારા એક ટ્વીટ શેર કરતા, પ્રધાનમંત્રીએ ટ્વિટ કર્યું; "આ મહાન છે! આ સિદ્ધિ માટે ખાસ કરીને લક્ષદ્વીપના લોકોને અભિનંદન. ભારતનો દરિયાકિનારો અદ્ભુત છે અને આપણા લોકોમાં દરિયાકાંઠાની સ્વચ્છતા માટે ઘણો જુસ્સો પણ છે.”
ગવર્મેન્ટ ઓફ ઇન્ડિયા પ્રેસ (જીઆઈપી)ના રેશનલાઇઝેશન/જોડાણને અને તેના આધુનિકીકરણને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ મળેલી કેન્દ્રીય કેબિનેટે 17 ગવર્મેન્ટ ઓફ ઇન્ડિયા પ્રેસ (જીઆઇપી)/ગવર્મેન્ટ ઓફ ઇન્ડિયા પ્રેસ (જીઆઇપી)ના પાંચ એકમોના રેશનલાઇઝેશન/જોડાણ અને તેના આધુનિકરણને મંજૂરી આપી હતી જેમાં રાષ્ટ્રપતિ ભવન, મિન્ટો રોડ અને માયાપુરી, નવી દિલ્હી; નાસિક, મહારાષ્ટ્ર અને ટેમ્પલ સ્ટ્રીટ, કોલકાતા, પશ્ચિમ બંગાળનો સમાવેશ થાય છે. આ પાંચ પ્રેસોને તેની વધારાની જગ્યા નાબૂદ કરીને તેનો પુનઃવિકાસ કરી આધુનિક બનાવાશે. અન્ય પ્રેસો સાથે તેનું જોડાણ કરીને 468.08 એકર જેટલી જમીન, શહેરી વિકાસ મંત્રાલય હેઠળની જમીન અને વિકાસ કચેરીને આપવામાં આવશે. આ ઉપરાંત ચંદીગઢ, ભૂવનેશ્વર અને મૈસુર ખાતેના ગવર્મેન્ટ ઓફ ઇન્ડિયાના ટેક્સ્ટ બુક પ્રેસો ()ની અંદાજે 56.67 એકર જેટલી જમીન જે તે સંબંધિત રાજ્ય સરકારોને પરત આપી દેવામાં આવશે. આ પ્રેસોના આધુનિકીકરણથી તેઓ હવે સમગ્ર દેશની કેન્દ્ર સરકારની કચેરીઓના અત્યંત મહત્વના ગુપ્ત, તાકીદના અને મલ્ટિ કલર પ્રિન્ટિંગ કાર્યો હાથ ધરવા માટે સક્ષમ બનશે. આ કાર્યથી સરકારી તિજોરી પર કોઈ આર્થિક અસર પડશે નહીં અને કોઈ છટણી થશે નહીં.
પ્રધાનમંત્રીએ ધર્મસ્થળ ખાતે શ્રી મંજૂનાથ સ્વામી મંદીરમાં પૂજા કરી; ઉજિર ખાતે જાહેરસભાને સંબોધન કર્યું

પ્રધાનમંત્રી શ્રી નરેન્દ્ર મોદી તેમની કર્ણાટક મુલાકાતનાં પ્રથમ ચરણમાં આજે મેંગુલુરૂ ખાતે આવી પહોંચ્યાં હતા. ત્યાંથી તેઓ ધર્મસ્થળ પહોંચ્યાં હતા જ્યાં તેમણે શ્રી મંજૂનાથ સ્વામી મંદિરમાં પૂજા કરી હતી. ઉજિર ખાતેની જાહેરસભા દરમિયાન પ્રધાનમંત્રીએ પ્રધાનમંત્રી જન ધન યોજનાનાં ખાતા ધારકોને રૂપે કાર્ડનું વિતરણ કર્યું હતું. આ પ્રસંગે એમણે “માતૃભૂમિનાં રક્ષણ અને આગામી પેઢીને તેનું હસ્તાંતરણ (
પ્રધાનમંત્રીએ વિશ્વ કુસ્તી ચેમ્પિયનશિપમાં બ્રોન્ઝ મેડલ જીતવા બદલ વિનેશ ફોગાટ અને બજરંગ પુનિયાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ વિનેશ ફોગાટ અને બજરંગ પુનિયાને બેલગ્રેડમાં વર્લ્ડ રેસલિંગ ચેમ્પિયનશિપમાં બ્રોન્ઝ મેડલ જીતવા બદલ અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; “અમારા કુસ્તીબાજો અમને ગર્વ કરાવે છે. @
103 વર્ષીય વિધવા શ્રીમતી શરબતી દેવીએ પ્રધાનમંત્રીને રાખડી બાંધી

103 વર્ષીય વિધવા શ્રીમતી શરબતી દેવીએ આજે પ્રધાનમંત્રીનાં નિવાસસ્થાનની મુલાકાત લીધી હતી અને રક્ષાબંધનનાં પાવન પર્વ પર પ્રધાનમંત્રી શ્રી નરેન્દ્ર મોદીનાં કાંડા પર રાખડી બાંધી હતી. શ્રીમતી શરબતી દેવીએ 50 વર્ષ અગાઉ તેમનો ભાઈ ગુમાવ્યો હતો અને હંમેશા રક્ષાબંધન પર તેમની કમી અનુભવતાં હતાં. તેમનાં પુત્રએ પ્રધાનમંત્રીને પત્ર લખ્યો હતો અને પછી પ્રધાનમંત્રીએ શ્રીમતી શરબતી દેવી તથા તેમનાં કુટુંબીજનોને આજે આમંત્રણ આપ્યું હતું. શ્રીમતી શરબતી દેવી પ્રધાનમંત્રીને મળી અતિ રાજી થયા હતાં અને રાખડી બાંધી હતી. તેમણે આજે સુંદર વાતચીત કરી હતી.
પ્રધાનમંત્રીએ અફઘાનિસ્તાનના રાષ્ટ્રપતિનો આભાર માન્યો

પ્રધાનમંત્રી શ્રી નરેન્દ્ર મોદીએ કોવિડ-19 ઇમર્જન્સી ફંડમાં યોગદાન આપવા બદલ અફઘાનિસ્તાનના રાષ્ટ્રપતિ શ્રી અશરફ ગનીનો આભાર માન્યો હતો. પ્રધાનમંત્રીએ કહ્યું હતું કે, “આપણા દક્ષિણ એશિયાના પાડોશીઓની એકતા પ્રદર્શિત કરી કોવિડ-19 ઇમર્જન્સી ફંડમાં એક લાખ મિલિયન ડૉલરનું યોગદાન આપવા બદલ અફઘાનિસ્તાનનો આભાર. તસક્કુર રાષ્ટ્રપતિ અશરફ ગની.”
પ્રધાનમંત્રીએ આઇસીએસઆઈનાં સુવર્ણજયંતિ વર્ષનાં ઉદ્ઘાટન સમારંભમાં કંપની સેક્રેટરીઓને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે આઇસીએસઆઈ – ધ ઇન્સ્ટિટ્યૂટ ઓફ કંપની સેક્રેટરીઝ ઓફ ઇન્ડિયાનાં સુવર્ણજયંતિ વર્ષનાં ઉદ્ઘાટન સમારંભમાં કંપની સેક્રેટરીઓને સંબોધન કર્યું હતું. આ પ્રસંગે પ્રધાનમંત્રીએ આઇસીએસઆઈ સાથે સંકળાયેલા તમામને અભિનંદન આપ્યાં હતાં. તેમણે કહ્યું હતું કે, કંપનીઓ કાયદાનું પાલન કરે અને તેમનાં હિસાબો યોગ્ય રીતે જાળવે એ સુનિશ્ચિત કરવા માટે જવાબદાર લોકો વચ્ચે આજે ઉપસ્થિત થવાની તેમને ખુશી છે. તેમણે જણાવ્યું હતું કે, કંપની સેક્રેટરીઓની કામગીરી દેશમાં કોર્પોરેટ કલ્ચર સ્થાપિત કરવામાં મદદ કરે છે. તેમણે ઉમેર્યું હતું કે, તેમની સલાહ દેશનાં કોર્પોરેટ ગવર્નન્સનું વહન કરે છે. પ્રધાનમંત્રીએ જણાવ્યું હતું કે, આપણાં દેશમાં થોડાં લોકો છે, જેઓ આપણાં સામાજિક માળખાની પ્રામાણિકતાને નબળી પાડવા અને દેશનું સન્માન ઘટાડવા પ્રયાસરત છે. તેમણે કહ્યું હતું કે, સરકાર આ પ્રકારનાં તત્ત્વોથી વ્યવસ્થાને મુક્ત કરવા કામ કરે છે. પ્રધાનમંત્રીએ કહ્યું હતું કે, સરકારનાં પ્રયાસોનાં પરિણામ સ્વરૂપે અર્થતંત્ર લેસ કેશ સાથે કામ કરી રહ્યું છે. વિમુદ્રીકરણ અગાઉ જીડીપીમાં રોકડ વ્યવહારોનો રેશિયો 12 ટકા હતો, જે સરકારનાં આ પગલાં પછી ઘટીને 9 ટકા થયો છે. પ્રધાનમંત્રીએ નિરાશાની લાગણી ફેલાવવા ઇચ્છતાં લોકોને ચેતવણી આપી હતી. પ્રધાનમંત્રીએ અગાઉ વૃદ્ધિ દર ઘટ્યો હોવાનાં દાખલા આપ્યાં હતાં. ઉલ્લેખનીય છે કે, છેલ્લાં ક્વાર્ટરમાં ઘટીને 5.7 ટકા થઈ ગયો હતો. તેમણે કહ્યું હતું કે, અગાઉ વૃદ્ધિ દર ઘટવા માટે વધારે મોંઘવારી, ચાલુ ખાતાની ઊંચી ખાધ અને ઊંચી રાજકોષીય ખાધ જેવા પરિબળો જવાબદાર હતાં. પ્રધાનમંત્રીએ કહ્યું હતું કે, એક સમયે ભારતની ગણતરી દુનિયામાં પાંચ સૌથી નબળાં અર્થતંત્રોમાં થતી હતી, જે વૈશ્વિક સ્તરે આર્થિક સ્થિતિમાં સુધારાને પાછાં પાડતાં હતાં. અગાઉનાં ક્વાર્ટરમાં વૃદ્ધિમાં ઘટાડો થયો હોવાનો સ્વીકાર કરીને પ્રધાનમંત્રીએ કહ્યું હતું કે, સરકાર આ ટ્રેન્ડને બદલવા એટલે કે દેશમાં વૃદ્ધિનો દર ફરી વધારવા કટિબદ્ધ છે. તેમણે કહ્યું હતું કે, આર્થિક સુધારા સાથે સંબંધિત કેટલાંક નિર્ણયો લેવાઈ ગયાં છે અને આ પ્રક્રિયા ચાલુ રહેશે. તેમણે ભારપૂર્વક જણાવ્યું હતું કે, દેશની નાણાકીય કે આર્થિક સ્થિરતા જળવાઈ રહેશે. તેમણે ખાતરી આપી હતી કે, આગામી વર્ષોમાં સરકારનાં પગલાં દેશને વિકાસની નવી લીગમાં લઈ જશે. તેમણે કહ્યું હતું કે, ઇમાનદારીને પુરસ્કૃત કરવામાં આવશે અને ઇમાનદાર લોકોનાં હિતો જાળવવામાં આવશે. પ્રધાનમંત્રીએ છેલ્લાં ત્રણ વર્ષમાં રોકાણમાં મોટા પાયે વધારાની રૂપરેખા આપી હતી અને કેટલાંક ચાવીરૂપ ક્ષેત્રોમાં થઈ રહેલાં ખર્ચ વિશે જાણકારી આપી હતી. તેમણે જણાવ્યું હતું કે, આ ગાળામાં 21 ક્ષેત્રોમાં 87 સુધારા હાથ ધરવામાં આવ્યાં હતાં. તેમણે રોકાણમાં મોટા પાયે વધારાનાં આંકડા પ્રસ્તુત કર્યા હતાં. પ્રધાનમંત્રીએ જણાવ્યું હતું કે, સરકારની નીતિ અને તેનાં આયોજનમાં ગરીબો અને મધ્યમ વર્ગની બચતનો સંચય થાય એવી સુનિશ્ચિતતા કરવા માટે કાળજી રાખવામાં આવી છે તેમજ તેમનું ભવિષ્ય ઉજ્જવળ થાય એ માટે પરિવર્તન કરવામાં આવી રહ્યાં છે. પ્રધાનમંત્રીએ ભાર મૂક્યો હતો કે, તેઓ નાગરિકો અને દેશને સક્ષમ બનાવવા કામ કરતાં હોવા છતાં તેમને કેટલાંક પ્રસંગે ટીકાનો સામનો કરવો પડ્યો છે, પણ તેઓ દેશનાં ભવિષ્યને ગીરો ન કરી શકે.
પ્રધાનમંત્રી શ્રી નરેન્દ્ર મોદીએ આધાર અને પ્રત્યક્ષ લાભ હસ્તાંતરણ કાર્યક્રમની સમીક્ષા કરી

પ્રધાનમંત્રી શ્રી નરેન્દ્ર મોદીએ સોમવારે (9-5-2016) એક ઉચ્ચ સ્તરીય બેઠકમાં આધાર અને પ્રત્યક્ષ લાભ હસ્તાંતરણ કાર્યક્રમોની પ્રગતિની સમીક્ષા કરી. બે કલાકની સમીક્ષા બેઠકમાં પ્રધાનમંત્રીને આધાર સંખ્યા બનાવવામાં પ્રગતિ, લાભકર્તાઓની ઓળખની પ્રક્રિયાને સરળ અને પ્રભાવી બનાવવા માટે આધાર સંખ્યામાં સત્તાવાર આંકડા સાથે જોડવા અને લાભાર્થીઓને સુવિધા પહોંચાડવા માટે યોગ્ય લક્ષ્ય સુનિશ્ચિત કરવા અંગે જાણકારી આપવામાં આવી. બેઠકમાં સૂચિત કરાયું કે વર્ષ 2015-16માં પ્રત્યક્ષ લાભ હસ્તાંતરણ દ્વારા 30 કરોડથી વધુ લાભકર્તાઓને 61 હજાર કરોડ રૂપિયાથી વધુ વિતરણ કરાયા. આમાં 25 હજાર કરોડ રૂપિયા મહાત્મા ગાંધી રાષ્ટ્રીય ગ્રામીણ રોજગાર ગેરંટી યોજના (એમજીએનઆરઈજીએસ) અને 21 હજાર રૂપિયા પહેલ યોજના અંતર્ગત મંજૂર કરાયા. પ્રત્યક્ષ લાભ હસ્તાંતરણ કાર્યક્રમના પરિણામસ્વરૂપ બધા જનકલ્યાણકારી કાર્યક્રમોમાં મહત્વપૂર્ણ બચત થઈ છે. જેનાથી નકલી લાભકર્તાઓને દૂર કરવામાં પણ સફળતા પ્રાપ્ત થઈ છે. પ્રત્યક્ષ લાભ હસ્તાંતરણ દ્વારા 1 કરોડ 60 લાખ થી વધુ નકલી રેશનકાર્ડની ઓળખ કરવામાં સફળતા મળી છે, જેનાથી પરિણામસ્વરૂપ 10 હજાર કરોડ રૂપિયા થી વધુની બચત સંભવ થઈ છે. આ પ્રકારથી વર્ષ 2015-16માં પહેલ યોજનામાં 3 કરોડ પચાસ લાખ નકલી લાભાર્થીઓને દૂર કરવાના ફળસ્વરૂપ 14 હજાર કરોડ રૂપિયાથી વધુની બચત થઈ છે. મહાત્મા ગાંધી રાષ્ટ્રીય ગ્રામીણ રોજગાર ગેરંટી યોજના (એમજીએનઆરઈજીએસ)માં પણ વર્ષ 15-16 માટે લગભગ દસ ટકા એટલે કે 3 હજાર કરોડ રૂપિયાની બચત થવાનું અનુમાન છે. કેટલાક રાજ્યો અને કેન્દ્ર શાસિત પ્રદેશોમાં પણ પ્રત્યક્ષ લાભ હસ્તાંતરણ કાર્યક્રમ દ્વારા મહત્વપૂર્ણ બચત કરવામાં સફળતા મળી છે. બેઠક દરમિયાન પ્રધાનમંત્રી શ્રી નરેન્દ્ર મોદીએ ત્રૂટિ મુક્ત મંચ બનાવવાના મહત્વ પર ભાર આપ્યો અને લાભાર્થીઓને સમય પર લાભ પ્રાપ્ત સુનિશ્ચિત કરવા માટે કહ્યું. તેમણે બધા સંબંધિત વિભાગને નવી પ્રક્રિયાના પ્રારંભ થવા પર કોઈપણ લાભાર્થીને મુશ્કેલી ન થાય તે સુનિશ્ચિત કરવા માટે પણ કહ્યું. પ્રધાનમંત્રીએ અધિકારીઓ સાથે પોતાની પ્રણાલીને મોટા પાયા પર લાગુ કરતાં પહેલા તેનું ધ્યાનપૂર્વક પરીક્ષણ કરવા માટે પણ કહ્યું. બેઠક દરમિયાન પ્રધાનમંત્રી શ્રી નરેન્દ્ર મોદીએ સ્વસંસેવી સંસ્થાઓની ઓળખ માટે એક વિશિષ્ઠ ઓળખકર્તા પ્રત્યે પ્રયાસોની જાણકારી પણ અપાઈ. નીતિ આયોગની દેખરેખ હેઠળની એનજીઓ દર્પણ પોર્ટલની સાથે હવે 71 હજારથી વધુ સ્વયંસેવી સંસ્થા નોંધાયેલી છે.
3 આઇસીએમઆર લેબોરેટરીઝમાંઉચ્ચ ક્ષમતાવાળીકોવિડ-19 પરીક્ષણસુવિધાઓના લોકાર્પણ પ્રસંગે પ્રધાનમંત્રીના સંબોધનનો મૂળપાઠ

નમસ્કાર!! દેશના કરોડો નાગરિકો કોરોના વૈશ્વિક મહામારી સામે ઘણી બહાદૂરીપૂર્વક લડી રહ્યા છે. આજે જે હાઇ ટેક સ્ટેટ ઓફ ધ આર્ટ ટેસ્ટિંગ સુવિધાનો પ્રારંભ થયો છે તેના વડે પશ્ચિમ બંગાળ, મહારાષ્ટ્ર અને ઉત્તર પ્રદેશને કોરોના વિરુદ્ધની લડાઈમાં વધારે તાકાત મળવાની છે. સાથીઓ, દિલ્હી એનસીઆર, મુંબઈ અને કોલકાતાઆર્થિક પ્રવૃત્તિઓના મોટા કેન્દ્રો છે. અહિયાં દેશના લાખો યુવાનો પોતાની કારકિર્દીને, પોતાના સપનાઓને પૂરા કરવા માટે આવે છે. હવે આ ત્રણેય જગ્યાઓ ઉપર પરીક્ષણ માટેની જે ઉપલબ્ધ ક્ષમતા છે, તેમાં 10 હજાર પરિક્ષણની ક્ષમતાનો વધુ ઉમેરો થવા જઈ રહ્યો છે. હવે આ શહેરોમાં પરીક્ષણો વધુ ઝડપથી થઈ શકશે. એક સારી વાત એ પણ છે કે, આ હાઇ ટેક લેબ માત્ર કોરોના પરીક્ષણો સુધી જ મર્યાદિત રહેવાની નથી. ભવિષ્યમાં, હિપેટાઇટીસ બી અને સી, એચઆઈવી, ડેન્ગ્યુ સહિતની અનેક બીમારીઓના પરિક્ષણ માટે પણ આ લેબ્સમાં સુવિધાઓ ઉપલબ્ધ કરાવવામાં આવશે. આ પ્રકારની વ્યવસ્થાઓ તૈયાર કરવા માટે ઇંડિયન કાઉન્સિલ ઓફ મેડિકલ રિસર્ચ–
પ્રધાનમંત્રીનો દરેકને યોગ દિવસ મનાવવા અને યોગને દૈનિક જીવનનો એક ભાગ બનાવવા અનુરોધ

પ્રધાનમંત્રી શ્રી નરેન્દ્ર મોદીએ દરેકને યોગ દિવસ મનાવવા અને યોગને રોજિંદા જીવનનો એક ભાગ બનાવવા વિનંતી કરી છે. શ્રી મોદીએ 'આપણા રોજિંદા જીવનમાં યોગ' પર એક ફિલ્મ પણ શેર કરી. ટ્વીટ્સની શ્રેણીમાં, પ્રધાનમંત્રી શ્રીએ કહ્યું: "આગામી દિવસોમાં, વિશ્વ આંતરરાષ્ટ્રીય યોગ દિવસની ઉજવણી કરશે. હું તમને બધાને યોગ દિવસની ઉજવણી કરવા અને યોગને તમારા દૈનિક જીવનનો એક ભાગ બનાવવા વિનંતી કરું છું. ફાયદા ઘણા છે…
કેબિનેટ દ્વારા મધ્ય પ્રદેશ સરકારને દિલ્હીમાં તેના સ્ટેટ ગેસ્ટ હાઉસના બાંધકામ માટે જમીન ફાળવણીની મંજૂરી

પ્રધાન મંત્રી નરેન્દ્ર મોદીની અધ્યક્ષતા હેઠળ મળેલી ભારત સરકારની કેબિનેટે આજે ચાણક્યપુરી, નવી દિલ્હી ખાતે જીસસ એન્ડ મેરી માર્ગની સાથે રાધાકૃષ્ણ માર્ગ ઉપરના ટી જંકશન ઉપરનો 1.478 એકર અથવા 5882,96 ચો.મી.નો પ્લોટ નં. 29-સી અને 29-ડી, મધ્ય પ્રદેશ સરકારને તેમના સ્ટેટ ગેસ્ટ હાઉસના બાંધકામ માટે, પ્રવર્તમાન દરે અને નીચેની શરતો સાથે ફાળવવાની મંજૂરી આપી છે : (1) મધ્ય પ્રદેશ સરકાર નવી દિલ્હીમાં ગોપીનાથ બારડોલી માર્ગ, ચાણક્યપુરી ખાતે આવેલી 0.89 એકર જમીન
પ્રધાનમંત્રીએ ગૂડ ફ્રાઇડે પર ઇશુ ખ્રિસ્તને યાદ કર્યા

પ્રધાનમંત્રી શ્રી નરેન્દ્ર મોદીએ ગૂડ ફ્રાઇડે પર ઇશુ ખ્રિસ્તની સેવા અને ત્યાગની ભાવનાને યાદ કરી છે. પ્રધાનમંત્રીએ કહ્યું કે, “આજે ગૂડ ફ્રાઇડે છે. આપણે ઇશુ ખ્રિસ્તની સેવા, સમર્પણ અને ત્યાગની ભાવનાને યાદ કરીએ છીએ. તેમનું જીવન માનવીય વેદનાને ઘટાડવા સમર્પિત હતું.”
ભારત અને બ્રાઝિલ વચ્ચે જૈવ ઉર્જા સહકાર માટે એમઓયુ પર હસ્તાક્ષર કરવાની મંત્રીમંડળે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રી મંડળની બેઠકમાં ભારત અને બ્રાઝિલ વચ્ચે જૈવ ઉર્જા સહકાર માટે સમજૂતી કરાર (એમઓયુ) પર હસ્તાક્ષર કરવાની મંજૂરી આપવામાં આવી છે. ભારત અને બ્રાઝિલ દુનિયામાં ઉર્જાના મોટા વપરાશકારો છે અને બ્રાઝિલ સમગ્ર
પ્રધાનમંત્રીએ શ્રી અટલ બિહારી વાજપેયીને તેમની જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી શ્રી અટલ બિહારી વાજપેયીને તેમની જયંતી પર શ્રદ્ધાંજલિ આપી છે. શ્રી મોદીએ પણ અટલ બિહારી વાજપેયી વિશે તેમના વિચારો શેર કર્યા. એક ટ્વીટમાં, પ્રધાનમંત્રીએ કહ્યું; "અટલજીને તેમની જયંતી પર શ્રદ્ધાંજલિ. ભારત માટે તેમનું યોગદાન અમૂલ્ય છે. તેમનું નેતૃત્વ અને દ્રષ્ટિકોણ લાખો લોકોને પ્રેરિત કરે છે."
પ્રધાનમંત્રીએ પૃથ્વી દિવસ પર પૃથ્વી માતા પ્રત્યે કૃતજ્ઞતા વ્યક્ત કરતો એક વીડિયો શેર કર્યો

પ્રધાનમંત્રી શ્રી નરેન્દ્ર મોદીએ કહ્યું છે કે પૃથ્વી દિવસ એ પૃથ્વી માતા પ્રત્યેની તેમની દયા માટે કૃતજ્ઞતા વ્યક્ત કરવા અને આપણા ગ્રહની સંભાળ રાખવા માટેની આપણી પ્રતિબદ્ધતાને પુનરાવર્તિત કરવા વિશે છે. આ પ્રસંગે પ્રધાનમંત્રીએ એક વીડિયો પણ શેર કર્યો હતો. પ્રધાનમંત્રીએ ટ્વીટ કર્યું; "#
પ્રધાનમંત્રી શ્રી નરેન્દ્ર મોદીએ આંધ્રપ્રદેશના મુખ્યમંત્રી સાથે ચક્રવાતી તોફાન ‘ગુલાબ’ અંગે ચર્ચા કરી

પ્રધાનમંત્રી શ્રી નરેન્દ્ર મોદીએ આજે આંધ્રપ્રદેશના મુખ્યમંત્રી શ્રી વાય એસ જગનમોહન રેડ્ડી સાથે વાતચીત કરી અને ચક્રવાતી તોફાન ‘ગુલાબ’ને ધ્યાનમાં રાખીને ઉત્પન્ન થયેલી સ્થિતિનો તાગ મેળવ્યો હતો. પ્રધાનમંત્રીએ તેમને કેન્દ્રની તરફથી દરેક શક્ય મદદનું આશ્વાસન પણ આપ્યું છે. પ્રધાનમંત્રીએ એક ટ્વીટમાં કહ્યું; “આંધ્રપ્રદેશના મુખ્યમંત્રી શ્રી @ysjagan સાથે વાતચીત કરી અને ચક્રવાતી તોફાન ‘ગુલાબ’ને ધ્યાનમાં રાખીને ઉત્પન્ન થયેલી સ્થિતિનો તાગ મેળવ્યો. કેન્દ્રની તરફથી દરેક શક્ય મદદનું આશ્વાસન આપ્યું છે. હું સૌની સુરક્ષા અને ખુશાલી માટે પ્રાર્થના કરૂં છું.’ …
પ્રધાનમંત્રીએ બલિયા ખાતેથી પ્રધાનમંત્રી ઉજ્જ્વલા યોજનાનો આરંભ કરાવ્યો; ત્રણ વર્ષોમાં પાંચ લાખ લાભાર્થીઓને રાંધણ ગેસનાં જોડાણો અપાશે

પ્રધાનમંત્રી શ્રી નરેન્દ્ર મોદીએ આજે બલિયા ખાતેથી પ્રધાનમંત્રી ઉજ્જ્વલા યોજનાનો આરંભ કરાવ્યો હતો. આ યોજના હેઠળ આગામી ત્રણ વર્ષોમાં ગરીબી રેખા નીચે જીવતા પાંચ કરોડ લાભાર્થીઓને રાંધણ ગેસનાં જોડાણો પૂરાં પાડવાનું ધ્યેય છે. પહેલી મેના રોજ શ્રમ દિવસ ઉજવવામાં આવે છે, તેમ નોંધીને પ્રધાનમંત્રીએ જણાવ્યું હતું કે આ સદીમાં વિશ્વભરના તમામ શ્રમિકોનું ધ્યેય વિશ્વને જોડવાનું હોવાનું જોઈએ. કેન્દ્ર સરકારનું મુખ્ય ધ્યેય ગરીબોનું કલ્યાણ હોવાનું ફરી યાદ દેવડાવતા પ્રધાનમંત્રીએ, છેલ્લાં બે વર્ષોમાં કેન્દ્ર સરકારે શ્રમિકોના કલ્યાણ માટે વિવિધ પગલાં લીધાં હોવાનું જણાવ્યું હતું. તેમણે નોંધ્યું હતું કે શ્રમિકોની સુવિધા માટે શ્રમ સુવિધા પોર્ટલ શરૂ કરવામાં આવ્યું છે અને શ્રમિકોને શ્રમિક ઓળખ નંબર (લેબર આઈડેન્ટિટી નંબર) આપવામાં આવ્યાં છે. પ્રધાનમંત્રીએ બલિયા ક્રાંતિકારી મંગલ પાંડેની ભૂમિ હોવાનું યાદ કરાવતા જણાવ્યું હતું કે પૂર્વીય ઉત્તર પ્રદેશના વિકાસ આડે દાયકાઓથી અવરોધો રહ્યા હતા, પરંતુ હવે આ વિસ્તારમાં કનેક્ટિવિટી મજબૂત બનાવવામાં આવી રહી છે. તેમણે જણાવ્યું હતું કે કેન્દ્ર સરકાર ઉત્તર પ્રદેશના વિકાસ માટે ધરખમ સંસાધનો ફાળવી રહી છે. તેમણે ઉમેર્યું હતું કે ગ્રામીણ વિસ્તારોમાં વીજળીકરણ બાબતે ઝડપી પ્રગતિ જોવા મળી છે. તેમણે જણાવ્યું કે ગરીબી સામે લડવા માટે આપણને તાકાત મળી રહે એ માટે વિકાસનાં પરિણામોનો લાભ ભારતના પૂર્વીય વિસ્તારો સુધી પહોંચવો જ જોઈએ. પ્રધાનમંત્રીએ ભારપૂર્વક જણાવ્યું હતું કે માત્ર ચૂંટણી લક્ષી લાભોથી પ્રેરાઈને નહીં, પરંતુ ગરીબોના કલ્યાણને ધ્યાનમાં રાખીને યોજનાઓ ઘડવી જોઈએ. તેમણે ઉમેર્યું હતું કે પ્રધાનમંત્રી ઉજ્જ્વલા યોજના ગરીબોને, અને ખાસ કરીને મહિલાઓને લાભદાયક નીવડશે.
પ્રધાનમંત્રીએ કાશી અન્નપૂર્ણા મંદિરના મહંત શ્રી રામેશ્વર પુરીજીના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કાશી અન્નપૂર્ણા મંદિરના મહંત શ્રી રામેશ્વર પુરીજીના અવસાન અંગે ઉંડો શોક વ્યક્ત કર્યો છે. એક ટ્વિટમાં પ્રધાનમંત્રીએ કહ્યું કે, "કાશી અન્નપૂર્ણા મંદિરના મહંત રામેશ્વર પુરીજીના અવસાનથી અત્યંત દુઃખ થયું છે. તેમના અવસાન સમાજ માટે એક અપૂરણીય ક્ષતિ છે. ધર્મ અને આધ્યાત્મિકતાને સમાજસેવા સાથે જોડીને તેમણે લોકોને સામાજિક કાર્ય માટે સતત પ્રેરિત કર્યા. ૐ શાંતિ! "
પ્રધાનમંત્રીએ દોહામાં કામદારોની શિબિરની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે ડાઉનટાઉન દોહામાં મશરબની એક પરિયોજનાના સ્થળે ભારતીય કામદારો સાથે વાતચીત કરી હતી. ત્યાં ભેગાં થયેલાં કામદારોને સંબોધિત કરતાં તેમણે જણાવ્યું હતું કે દોહામાં પહોંચ્યા બાદ તેમનો પ્રથમ કાર્યક્રમ તેમને બધાને મળવાનો હતો. પ્રધાનમંત્રીએ કહ્યું હતું કે તેઓ એ મુદ્દાઓથી સંપૂર્ણરીતે માહિતગાર છે જેનો તે સૌ સામનો કરી રહ્યા છે. તેઓ જ્યારે કતરના નેતાઓને મળશે તો એ મુદ્દાઓ જરૂર ઉઠાવશે. પ્રધાનમંત્રીએ કામદારો સાથે વાતચીત માટે આવતાં પહેલાં આ સ્થળે બનેલ ચિકિત્સા શિબિરની પણ મુલાકાત લીધી હતી, તેમણે ડોક્ટરો દ્વારા થઈ રહેલી સારી કામગીરી માટે તેમની પ્રશંસા કરી હતી. પોતાનું સંબોધન પુરૂં કર્યા બાદ, એક મેજથી બીજા મેજ પાસે ગયા હતાં અને ત્યાં બેઠેલા કામદારોના સમૂહ સાથે વાતચીત કરી હતી અને તેમાંથી કેટલાકની સાથે બેસીને ભોજન પણ લીધું હતું.
સિંગાપોરનાં નિવૃત વરિષ્ઠ મંત્રી શ્રી ગોહ ચોક ટોંગ પ્રધાનમંત્રીને મળ્યાં

પ્રધાનમંત્રીએ શ્રી ગોહ ચોક ટોંગને ચાલુ વર્ષની શરૂઆતમાં લી કુઆન યૂ સ્કૂલ ઓફ પબ્લિક પોલિસીનાં ગવર્નિંગ બોર્ડનાં ચેરમેન તરીકે હોદ્દો સંભાળવા બદલ અભિનંદન આપ્યાં હતાં અને તેમની વચ્ચેનાં લાંબા જોડાણને યાદ કર્યું હતું. પ્રધાનમંત્રીએ તાજેતરનાં વર્ષોમાં કેટલીક ઉચ્ચ-સ્તરીય મુલાકાતનાં આદાનપ્રદાન દ્વારા ભારત અને સિંગાપોર વચ્ચે વિવિધ ક્ષેત્રોમાં સંબંધોમાં ઝડપથી થઈ રહેલા વધારાને આવકાર આપ્યો હતો તથા વેપાર અને રોકાણ, જોડાણ તથા સંરક્ષણ અને સલામતી સહિત તમામ ક્ષેત્રોમાં દ્વિપક્ષીય સંબંધોને મજબૂત કરવાની પ્રશંસા કરી હતી. પ્રધાનમંત્રીએ જણાવ્યું હતું કે, સિંગાપોર ભારતની એક્ટ ઇસ્ટ પોલિસીમાં વિશેષ સ્થાન ધરાવે છે, જે ભારત-આસિયાન વચ્ચેનાં મજબૂત સંબંધોના પાયા પર નિર્મિત છે. પ્રધાનમંત્રીએશ્રી ગોહ ચોક ટોંગને ભારત સાથે આસિયાનનાં જોડાણનેમજબૂત બનાવવાનાહિમાયત ગણાવ્યા હતા. બંને નેતાઓએ પારસ્પરિક હિતનાં પ્રાદેશિક અને વૈશ્વિક મુદ્દાઓ પર પણ ચર્ચા કરી હતી.
મંત્રીમંડળે ભારત અને બલ્ગેરિયા વચ્ચે પ્રવાસન ક્ષેત્રમાં સાથ-સહકાર વધારવા માટે થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને બલ્ગેરિયા વચ્ચે પ્રવાસન ક્ષેત્રમાં સાથ-સહકાર વધારવા માટે થયેલા સમજૂતીકરાર (એમઓયુ)ને મંજૂરી આપી હતી. વિગતઃ સમજૂતીકરારનાં મુખ્ય ઉદ્દેશો નીચે મુજબ છેઃ પ્રવાસન ક્ષેત્રમાં દ્વિપક્ષીય સાથ-સહકાર વધારવો પ્રવાસન ક્ષેત્ર સાથે સંબંધિત માહિતી અને આંકડાનું આદાન-પ્રદાન કરવું પ્રવાસન ક્ષેત્ર સાથે જોડાયેલા હિતધારકોને પ્રોત્સાહન આપવું, જેમાં હોટેલ અને ટૂર ઓપરેટર સામેલ છે માનવ સંસાધન વિભાગમાં સાથ-સહકાર વધારવા માટે આદાન-પ્રદાન કાર્યક્રમ સ્થાપિત કરવો દ્વિપક્ષીય પ્રવાસનને પ્રોત્સાહન આપવા માટે ટૂર ઓપરેટર/મીડિયા/ઓપિનિયન મેકર (અભિપ્રાયો ઘડતાં નિષ્ણાતો)ની મુલાકાતોનું આદાન-પ્રદાન કરવું પ્રચાર, માર્કેટિંગ, પ્રવાસન સ્થળનાં વિકાસ અને વ્યવસ્થાપનનાં ક્ષેત્રોમાં અનુભવોનું આદાન-પ્રદાન કરવું આકર્ષક પ્રવાસન સ્થળ તરીકે બંને દેશોનાં પ્રવાસન સ્થળોને પ્રોત્સાહન આપવા માટે ફિલ્મ ટૂરિઝમ મારફતે દ્વિપક્ષીય સાથ-સહકાર વધારવો અને સલામત, સન્માનજનક અને સ્થાયી પ્રવાસનને પ્રોત્સાહન આપવું. પૃષ્ઠભૂમિ: ભારત અને બલ્ગેરિયાએ 26.05.1994નાં રોજ પ્રવાસન ક્ષેત્રમાં સાથસહકાર વધારવા માટે સમજૂતી પર અગાઉ હસ્તાક્ષર કર્યા હતાં. બલ્ગેરિયા ભારત માટે સંભવિત પ્રવાસન બજારોમાં સામેલ છે (ભારતમાં વર્ષ 2017માં બલ્ગેરિયામાંથી અંદાજે 52889 પ્રવાસીઓ આવ્યાં હતાં). બલ્ગેરિયા સાથે સમજૂતીકરાર (એમઓયુ) આ અગત્યનાં સ્રોત માર્કેટીંગ થકી પ્રવાસીઓની સંખ્યામાં વધારો કરવા માટે મહત્ત્વપૂર્ણ માધ્યમ બનશે.
નાર્કોટિક્સ ડ્રગ્સ, માનસિક રોગ માટેની દવાઓ અને રાસાયણિક પદાર્થોના ગેરકાયદે સેવન અને તેની ગેરકાયદે હેરાફેરીને લગતા ગુના અટકાવવા માટે ભારત અને ફ્રાન્સ વચ્ચે થયેલી સમજૂતિને કેબિનેટે મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષ પદ હેઠળ મળેલી કેબિનેટે નાર્કોટિક્સ ડ્રગ્સ, માનસિક રોગ માટેની દવાઓ અને રાસાયણિક પદાર્થોના ગેરકાયદે સેવન અને તેની ગેરકાયદે હેરાફેરીને લગતા ગુના અટકાવવા માટે ભારત અને ફ્રાન્સ વચ્ચે થયેલી સમજૂતિને મંજૂરી આપી દીધી હતી. આ સમજૂતિનો આશય બંને દેશ વચ્ચે નાર્કોટિક્સ ડ્રગ્સ, માનસિક રોગ માટેની દવાઓ અને રાસાયણિક પદાર્થોના ગેરકાયદે સેવન અને તેની ગેરકાયદે હેરાફેરીને અંકુશમાં લાવવાનો તથા તે માટેના પરસ્પર સહકારને ઉત્તેજન આપવાનો છે. આ ગુનાખોરીના મામલે બંને દેશ માહિતીની આપ-લે કરશે અને તેમના નિષ્ણાતો થકી આ દૂષણને અટકાવવા માટે ક્ષમતાનો વિકાસ કરશે. આ સમજૂતિ હેઠળ બંને દેશ વચ્ચે અસરકારક સંસ્થાકીય આપ-લે સ્થપાશે અને નાર્કોટિક્સની હેરાફેરી તથા ત્રાસવાદને મળતી આર્થિક મદદ જેવા મામલે પણ પરસ્પર સહકાર સાધવામાં આવશે.
પ્રધાનમંત્રીએ સરદાર પટેલને શ્રદ્ધાંજલિ અર્પી, રાષ્ટ્રીય એકતા દિવસ પર ‘એકતા દોડ’ને ઝંડી દેખાડી રવાના કરી.

પ્રધાનમંત્રી શ્રી નરેન્દ્ર મોદીએ આજે સરદાર વલ્લભભાઈ પટેલની જયંતિએ તેમને શ્રદ્ધાંજલિ અર્પિત કરી હતી. નવી દિલ્હીના રાજપથ ખાતે એકત્રિત ઉત્સાહી યુવાઓ અને વિદ્યાર્થીઓને સંબોધિત કરતા તેમણે કહ્યું કે દેશની એકતા સરદાર પટેલ દ્વારા એક સૂત્રમાં સાંકળવામાં આવી હતી. તેમણે કહ્યું કે આ સરદાર પટેલની નિર્ણય લેવાની દૃઢતા અને બુદ્ધિમત્તા હતી, જેનાથી દરેક પ્રકારની ખરાબીઓ નિષ્ફળ થઇ અને આધુનિક, સ્વતંત્ર ભારતનો ઉદય થયો. પ્રધાનમંત્રીએ કહ્યું કે સરદાર પટેલે આપણને ‘અખંડ ભારત’ આપ્યું હતું અને હવે એ આપણી જવાબદારી છે આપણે તેને ‘શ્રેષ્ઠ ભારત’ બનાવીએ. તેમણે કહ્યું કે એકતા, શાંતિ અને સૌહાર્દ એ સિદ્ધાંત છે કે જેના પર ચાલીને 125 કરોડ ભારતીય આગળ વધી શકે તેમ છે. પ્રધાનમંત્રીએ 1920ના દશકમાં અમદાવાદના મેયરના રૂપમાં સાફ-સફાઈ અભિયાન અને મહિલાઓ માટે 50 ટકા અનામતના પ્રસ્તાવ સહિત સરદાર પટેલ દ્વારા લેવામાં આવેલા પગલાંઓનું સ્મરણ કર્યું હતું. શ્રી નરેન્દ્ર મોદીએ નવી યોજના ‘એક ભારત, શ્રેષ્ઠ ભારત’ની રૂપરેખા રજૂ કરી હતી, જેના અંગે રાજ્યો સાથે વિચાર-વિમર્શ કરીને કેન્દ્ર સરકાર કામ કરી રહી છે. તેમણે કહ્યું કે આ યોજના હેઠળ બે રાજ્ય એક વર્ષ માટે અનોખી ભાગીદારી સંભાળશે. આ સમય અવધિ દરમિયાન બન્ને રાજ્યો વચ્ચે સાંસ્કૃતિક અને વિદ્યાર્થીઓનું આદાન-પ્રદાન કરવામાં આવશે, જેનાથી આ રાજ્યોના લોકોને એકબીજાને સમજવા અને નજીક આવવાનો અવસર મળી શકશે. તેમણે કહ્યું કે દરેક વર્ષે જુદા જુદા રાજ્યો એક બીજા સાથે આ પ્રકારની સહિયારી પ્રવૃત્તિ કરી શકશે. પ્રધાનમંત્રીએ પૂર્વ પ્રધાનમંત્રી શ્રીમતિ ઈન્દિરા ગાંધીની પૂણ્યતિથિએ તેમને શ્રદ્ધાંજલિ અર્પણ કરી હતી. પ્રધાનમંત્રી દ્વારા આ પ્રસંગે બહોળી સંખ્યામાં ઉફસ્થિત રહેનારા નાગરિકોને શપથ લેવડાવ્યા હતા અને એકતા દોડને ઝંડી દેખાડીને પ્રસ્થાન કરાવવામાં આવ્યું હતું. આ પ્રસંગે દિલ્હીના ઉપ રાજ્યપાલ શ્રી નઝીબ જંગ, દિલ્હીના મુખ્યમંત્રી શ્રી અરવિંદ કેજરીવાલ અને કેન્દ્રીય ગૃહ મંત્રી શ્રી રાજનાથસિંહ અને શહેરી વિકાસ મંત્રી શ્રી વેંકૈયા નાયડુ પણ ઉપસ્થિત રહ્યા હતા.
મંત્રીમંડળે જુવેનાઈલ જસ્ટિસ (બાળકોની સંભાળ અને સંરક્ષણ) અધિનિયમ, 2015માં સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે મહિલા અને બાળ કલ્યાણ વિભાગ મંત્રાલય દ્વારા પ્રસ્તાવિત જુવેનાઈલ જસ્ટિસ (બાળકોની સંભાળ અને સંરક્ષણ) અધિનિયમ, 2015માં સુધારાને મંજૂરી આપી છે, જેનાથી બાળકોના ઉત્કૃષ્ટ હિત માટે બાળ સંરક્ષણને મજબૂત કરી શકાય એવા પગલાં દાખલ કરી શકાશે. આ સુધારામાં કેસના ઝડપી નિકાલને સુનિશ્ચિત કરવાના હેતુથી જેજે (કિશોર ન્યાય) અધિનિયમની કલમ 61 અંતર્ગત એડપ્શન ઓર્ડર્સ એડિશનલ ડિસ્ટ્રીક્ટ મેજિસ્ટ્રેટ સહિત ડિસ્ટ્રીક્ટ મેજિસ્ટ્રેટને ઈશ્યુ કરવામાં આવશે અને તેનાથી તેમનું ઉત્તરદાયિત્વ વધારવામાં આવશે. ડિસ્ટ્રીક્ટ મેજિસ્ટ્રેટ્સને આ ઉપરાંત આ એક્ટ અંતર્ગત વધુ સશક્ત કરવામાં આવ્યા છે કે જેથી કાયદાનું તેઓ સરળતાથી અમલીકરણ કરી શકે તેમજ વિકટ સ્થિતિઓમાં રહેલા બાળકોની તરફેણમાં એકીકૃત પ્રયાસો હાથ ધરી શકાય. આ પ્રસ્તાવનાના અન્ય પાસાઓમાં કેટલાક અગાઉના અવ્યાખ્યાયિત ગુનાઓને ‘ગંભીર ગુનાઓ’ તરીકે શ્રેણીબદ્ધ કરવા તેમજ સીડબલ્યુસી સભ્યોની નિયુક્તિ માટે યોગ્યતા માપદંડોની વ્યાખ્યા કરવામાં આવી છે. આ સાથે આ કાયદાના અમલીકરણમાં અનુભવાતા કેટલાક પડકારોનો સામનો કરવામાં આવ્યો છે.
પ્રધાનમંત્રીએ હિમાચલ પ્રદેશના કુલ્લુમાં લાગેલી આગને કારણે થયેલી દુર્ઘટના અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના કુલ્લુમાં આગની દુર્ઘટનાને કારણે અસરગ્રસ્ત પરિવારો માટે ઊંડો શોક વ્યક્ત કર્યો છે. પ્રધાનમંત્રીએ એમ પણ કહ્યું કે રાજ્ય સરકાર અને સ્થાનિક વહીવટીતંત્ર સંપૂર્ણ તૈયારી સાથે રાહત અને બચાવ કાર્યમાં લાગેલું છે. એક ટ્વિટમાં પ્રધાનમંત્રીએ કહ્યું; "હિમાચલ પ્રદેશના કુલ્લુમાં લાગેલી આગ અત્યંત દુઃખદ છે. હું ઐતિહાસિક મલાણા ગામમાં આ દુર્ઘટનાના તમામ પીડિત પરિવારો પ્રત્યે મારી સંવેદના વ્યક્ત કરું છું. રાજ્ય સરકાર અને સ્થાનિક વહીવટીતંત્ર રાહત અને બચાવ કાર્યમાં લાગેલા છે."